CELEX: 32020R2132
Language: lv
Date: 2020-12-17 00:00:00
Title: Padomes Regula (ES) 2020/2132 (2020. gada 17. decembris), ar ko groza Regulu (ES) 2020/123 attiecībā uz Esmarka mencas zvejas iespējām 2020. gadā

18.12.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 430/5
               
            
         PADOMES REGULA (ES) 2020/2132
         (2020. gada 17. decembris),
         ar ko groza Regulu (ES) 2020/123 attiecībā uz Esmarka mencas zvejas iespējām 2020. gadā
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 43. panta 3. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Padomes Regulā (ES) 2020/123 (1) attiecībā uz 2020. gadu ir noteiktas konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi. Tajā uz laiku līdz 2020. gada 31. oktobrim tika noteiktas arī Esmarka mencas un saistīto piezvejas sugu zvejas iespējas Starptautiskās Jūras pētniecības padomes (“ICES”) 3.a rajona ūdeņos un Savienības ūdeņos ICES 2.a rajonā un ICES 4. apakšapgabalā.
                  
               
                     (2)
                  
                  
                     Ar Padomes Regulu (ES) 2020/1579 (2) tika grozīta Regula (ES) 2020/123, lai noteiktu Esmarka mencas un saistīto piezvejas sugu pagaidu zvejas iespējas laikposmam no 2020. gada 1. novembra līdz 2020. gada 31. decembrimICES 3.a rajona ūdeņos un Savienības ūdeņos ICES 2.a rajonā un ICES 4. apakšapgabalā (“pagaidu zvejas iespējas”).
                  
               
                     (3)
                  
                  
                     Pagaidu zvejas iespējas aptver tikai divus mēnešus zvejas gadā, kas ilgst no 1. novembra līdz 31. oktobrim, tādēļ tās tika noteiktas daudz mazākas, nekā paredzēts ICES sniegtajā ikgadējā ieteikumā par nozveju.
                  
               
                     (4)
                  
                  
                     Esmarka mencas zvejas sezona parasti ilgst no septembra līdz janvārim, bet savu kulmināciju sasniedz no oktobra līdz decembrim. Jaunākie Komisijai iesniegtie nozvejas dati liecina, ka 2020. gada oktobrī nozvejots vairāk nekā 21 000 tonnu Esmarka mencas. Ekstrapolējot šos skaitļus uz Esmarka mencas zvejas vēsturiskajiem nozvejas modeļiem, redzams, ka pagaidu zvejas iespējas, ļoti iespējams, drīz tiks izsmeltas un tādēļ nav pietiekamas, lai aptvertu zvejas darbību līdz gada beigām. Tāpēc, lai izvairītos no šā krājuma zvejas darbību apstāšanās pirms 2020. gada beigām, ir lietderīgi pagaidu zvejas iespējas koriģēt atbilstoši jaunākajām aplēsēm, vienlaikus pilnībā ievērojot ICES ieteikumu.
                  
               
                     (5)
                  
                  
                     Tāpēc Regula (ES) 2020/123 būtu attiecīgi jāgroza.
                  
               
                     (6)
                  
                  
                     Koriģētās pagaidu zvejas iespējas būtu jāpiemēro no 1. novembra. Šāda piemērošana ar atpakaļejošu spēku neskar juridiskās noteiktības un tiesiskās paļāvības aizsardzības principus, jo attiecīgās zvejas iespējas tiek palielinātas.
                  
               
                     (7)
                  
                  
                     Pagaidu zvejas iespējas aptver laikposmu no 2020. gada 1. novembra līdz 31. decembrim, tādēļ šai regulai būtu jāstājas spēkā tūlīt pēc tās publicēšanas.
                  
               
                     (8)
                  
                  
                     Saskaņā ar 130. panta 1. punktu Līgumā par Lielbritānijas un Ziemeļīrijas Apvienotās Karalistes izstāšanos no Eiropas Savienības un Eiropas Atomenerģijas kopienas (3) ir notikusi apspriešanās ar Apvienoto Karalisti,
                  
               IR PIEŅĒMUSI ŠO REGULU.
         
            1. pants
            Grozījumi Regulā (ES) 2020/123
            Regulu (ES) 2020/123 groza saskaņā ar šīs regulas pielikumu.
         
         
            2. pants
            Stāšanās spēkā un piemērošanas periods
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2020. gada 1. novembra līdz 2020. gada 31. decembrim.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 17. decembrī
            
               
                  Padomes vārdā –
               
               
                  priekšsēdētāja
               
               S. SCHULZE
            
         
         
            (1)  Padomes Regula (ES) 2020/123 (2020. gada 27. janvāris), ar ko 2020. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi (OV L 25, 30.1.2020., 1. lpp.).
         
            (2)  Padomes Regula (ES) 2020/1579 (2020. gada 29. oktobris), ar ko 2021. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Baltijas jūrā, un groza Regulu (ES) 2020/123 attiecībā uz konkrētām zvejas iespējām citos ūdeņos (OV L 362, 30.10.2020., 3. lpp.).
         
            (3)  OV L 29, 31.1.2020., 7. lpp.
         
      
      
         
            PIELIKUMS
            Regulas (ES) 2020/123 IA pielikumā zvejas iespēju tabulu, kas attiecas uz Esmarka mencu un saistītajām piezvejas sugām ICES 3.a rajonā un Savienības ūdeņos ICES 2.a rajonā un ICES 4. apakšapgabalā, aizstāj ar šādu:
            
               
                           “Suga:
                        
                        
                           Esmarka menca un saistītās piezvejas sugas
                        
                        
                           Zona:
                        
                        
                           3a; Savienības ūdeņi 2.a un 4. zonā
                        
                     
                            
                        
                        
                           
                              Trisopterus esmarkii
                           
                        
                        
                           (NOP/2A3A4.)
                        
                     
                           Laikposms
                        
                        
                           2019. gada 1. novembris – 2020. gada 31. oktobris
                        
                        
                            
                        
                        
                           2020. gada 1. novembris – 2020. gada 31. decembris
                        
                        
                            
                        
                        
                            
                        
                        
                           Analītiska KPN
                        
                     
                           Dānija
                        
                        
                           72 433 
                        
                        
                           
                               ((*))
                               ((***))
                           
                        
                        
                           49 953 
                        
                        
                           
                               ((*))
                               ((******))
                           
                        
                        
                            
                        
                        
                           Regulas (EK) Nr. 847/96 3. pantu nepiemēro.
                        
                     
                           Vācija
                        
                        
                           14
                        
                        
                           
                               ((*))
                               ((**))
                               ((***))
                           
                        
                        
                           10
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                           Regulas (EK) Nr. 847/96 4. pantu nepiemēro.
                        
                     
                           Nīderlande
                        
                        
                           53
                        
                        
                           
                               ((*))
                               ((**))
                               ((***))
                           
                        
                        
                           37
                        
                        
                           
                               ((*))
                               ((**))
                               ((******))
                           
                        
                        
                            
                        
                        
                            
                        
                     
                           Savienība
                        
                        
                           72 500 
                        
                        
                           
                               ((*))
                               ((***))
                           
                        
                        
                           50 000 
                        
                        
                           
                               ((*))
                               ((******))
                           
                        
                        
                            
                        
                        
                            
                        
                     
                           Norvēģija
                        
                        
                           14 500 
                        
                        
                           
                               ((****))
                           
                        
                        
                           pm
                        
                        
                            
                        
                        
                            
                        
                        
                            
                        
                     
                           Fēru Salas
                        
                        
                           5 000 
                        
                        
                           
                               ((*****))
                           
                        
                        
                           pm
                        
                        
                            
                        
                        
                            
                        
                        
                            
                        
                     
                           KPN
                        
                        
                           Nepiemēro
                        
                        
                            
                        
                        
                           Nepiemēro
                        
                        
                            
                        
                        
                            
                        
                        
                            
                        
                     
            
               ((*))  Pikšas un merlanga piezvejas drīkst būt ne vairāk kā 5 % apmērā no kvotas (OT2/*2A3A4). Pikšas un merlanga piezvejas, ko ieskaita kvotā saskaņā ar šo noteikumu, un sugu piezvejas, ko ieskaita kvotā saskaņā ar Regulas (ES) Nr. 1380/2013 15. panta 8. punktu, kopā nepārsniedz 9 % no kvotas..
            
               ((**))  Šo kvotu drīkst apgūt tikai Savienības ūdeņos ICES 2.a, 3.a un 4. zonā.
            
               ((***))  Savienības kvotu drīkst apgūt tikai no 2019. gada 1. novembra līdz 2020. gada 31. oktobrim.
            
               ((****))  Izmanto šķirotājrežģi.
            
               ((*****))  Izmanto šķirotājrežģi. Ietver ne vairāk kā 15 % nenovēršamu piezveju (NOP/*2A3A4), kas jāieskaita šajā kvotā.
            
               ((******))  Savienības kvotu drīkst apgūt no 2020. gada 1. novembra līdz 2020. gada 31. decembrim.”